CELEX: C2007/129/08
Language: mt
Date: 2007-06-09 00:00:00
Title: Kawża C-157/07: Talba għal deċiżjoni preliminari mressqa mill-Bundesfinanzhofes (il-Ġermanja) fil- 21 ta' Marzu 2007 — Finanzamt für Körperschaften III in Berlin vs Krankenheim Ruhesitz am Wannsee-Seniorenheimstatt GmbH

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/5
            
         Talba għal deċiżjoni preliminari mressqa mill-Bundesfinanzhofes (il-Ġermanja) fil-21 ta' Marzu 2007 — Finanzamt für Körperschaften III in Berlin vs Krankenheim Ruhesitz am Wannsee-Seniorenheimstatt GmbH
   (Kawża C-157/07)
   (2007/C 129/08)
   Lingwa tal-kawża: Il-Ġermaniż
   Qorti tar-rinviju
   Bundesfinanzhofes (il-Ġermanja)
   Partijiet fil-kawża prinċipali
   
      Rikorrent: Finanzamt für Körperschaften III in Berlin
   
      Konvenuta: Krankenheim Ruhesitz am Wannsee-Seniorenheimstatt GmbH
   Domandi preliminari
   
               1.
            
            
               L-Artikolu 31 tal-Ftehim dwar iż-Żona Ekonomika Ewropea (1), jipprekludi leġiżlazzjoni ta' Stat Membru li permezz tagħha persuna taxxabbli, stabbilita fl-istess Stat Membru u hemmhekk kompletament suġġetta għal obbligu fiskali, tista', f'ċerti ċirkustanzi, tnaqqas meta jkun qed jiġi stabbilit l-ammont tad-dħul taxxabbli finali telf eżentat mit-taxxa fuq id-dħul magħmul minn stabbiliment permanenti li jinsab fi Stat Membru ieħor skond konvenzjoni sabiex tiġi evitata t-taxxa doppja,
               
                           —
                        
                        
                           iżda, li taħtha, l-ammont imnaqqas, sa fejn dan jirriżulta kollu kemm huwa, f'wieħed mill-perijodi ta' tassazzjoni iktar 'il quddiem' ammont pożittiv fir-rigward tal-profitti ta' attività kummerċjali magħmula minn stabbilimenti permanenti fi Stat Membru ieħor, suġġetti għal eżenzjoni skond il-konvenzjoni sabiex tiġi evitata t-taxxa doppja, għandhomx jerġgħu jingħaddu meta jkun qed jiġi stabbilit l-ammont tad-dħul taxxabbli finali tal-perijodu tat-taxxa in kwistjoni,
                        
                     
                           —
                        
                        
                           iżda dan ma jkunx il-każ fejn il-persuna taxxabbli turi li, skond id-dispożizzjonijiet ta' l-Istat Membru l-ieħor applikabbli għaliha, ma tistax tikseb “b'mod ġenerali ”tnaqqis tat-telf fi snin differenti mis-sena li fiha sar it-telf, ħaġa li ma sseħħx meta tnaqqis mit-telf jingħata b'mod ġenerali mill-Istat Membru l-ieħor skond il-liġi fis-seħħ, iżda mhux diġà fil-każ konkret li fiha tinsab il-persuna taxxabbli?
                        
                     
         
               2.
            
            
               Fil-każ ta' risposta pożittiva għall-ewwel domanda, hemm konsegwenzi għall-Istat ta' stabbiliment fejn il-limitazzjonijiet fit-tnaqqis tat-telf fl-Istat Membru l-ieħor (differenti mill-Istat ta' oriġini) jikkostitwixxu minn naħa tagħhom ksur ta' l-Artikolu 31 tal-Ftehim dwar iż-Żona Ekonomika Ewropea, billi dawn iqegħdu f'sitwazzjoni ta' żvantaġġ il-persuna taxxabbli suġġetta għal obbligu fiskali relattivament limitat għat-taxxa fuq id-dħul ta' l-istabbiliment permanenti tagħha fir-rigward tal-persuna taxxabbli suġġetta għal obbligu fiskali illimitat?
            
         
               3.
            
            
               Fil-każ ta' risposta pożittiva ukoll għat-tieni domanda, l-Istat ta' stabbiliment għandu jirrinunzja għall-irkupru tat-tnaqqis għat-telf ta' l-istabbiliment permanenti barrani fejn dawn ma jistgħux jitnaqqsu b'mod ieħor fl-ebda Stat Membru għaliex l-istabbiliment permanenti fl-Istat Membru l-ieħor ikun inbiegħ?
            
         
      (1)  ĠU 1994 L 1, p. 1.